
JUDEȚUL CONSTANȚA
COMUNA ION CORVIN
PRIMAR


	REFERAT DE APROBARE
la proiectul de hotărâre privind aprobarea Bugetului de venituri și cheltuieli pentru anul 2023 al Asociației Sportive “INTER ION CORVIN”


Având în vedere faptul că pentru funcționarea Asociației Sportive “INTER ION CORVIN”, înființată pe lângă Consiliul Local al comunei Ion Corvin, este necesară susținerea financiară a acesteia și funcționarea în cadrul permis de legislația în vigoare pentru activitatea sportivă, consider ca aceasta ar trebui să aibă un buget propriu de venituri și cheltuieli.
Bugetul de venituri și cheltuieli al asociației trebuie să fie aprobat printr-o hotărâre de către Consiliul Local al comunei Ion Corvin pe lângă care ființează această asociație, hotărâre prin care să se consfințească numărul și categoria de cheltuieli permise a fi angajate pentru buna desfășurare  a activităților sportive propuse ținând cont de faptul că în toate localitățile, acolo unde există interesul cetățenilor pentru sport și promovarea acestuia, există și o echipă de fotbal care în numele și pentru  comuna respectivă participă la campionate organizate la nivel de județ sau pe țară în funcție de nivelul de performantă al echipei respective. 
În acest mod pot fi încurajați elevii și sprijiniți în practicarea activităților sportive în perioada vârstei școlare dar și după aceea în cadru organizat prin această asociație sportivă care nu se poate susține singură, cetățenii comunei fiind relativ săraci pentru a investi bani în asociația sportivă. 
Din aceste motive și pentru încurajarea acestui gen de activități la nivel de comună și   promovarea numelui comunei, propun aprobarea bugetului de venituri și cheltuieli al Asociației Sportive “INTER ION CORVIN”, cu sume permise de legislația în vigoare pentru activitatea sportivă.

Primar,
Tudorița FLOROS
